Carola Ortiz

Carola Ortiz Rodó (Terrassa, Bartzelona, Katalunia, 1986ko martxoaren 15a) bartzelonar musikagilea, abeslaria eta klarinete-jolea da, Jazz, kantu, folklore eta munduko musiken eszenetan lan egiten duen musika konpositore eta ikertzailea.

 Bizitza 
1986ko martxoaren 15ean jaio zen Bartzelonako Terrassa herrian. Aita jazz musikaria eta ama antzerki munduari lotua dago. 7 urterekin hasi zituen musika-ikasketak Terrasako Kontserbatorioan (klarinetea), eta, 18 urterekin, jazz eszenan bidea egiten hasi zen, jazz musikaria den aitarekin batera jo eta abestuz. Ikasketak Bartzelonako Taller de Músics delakoan hasi zituen. 2010ean, ESMUCeko goi-mailako titulua lortu zuen.

 Ibilbide artistikoa 
2016an kaleratu zuen lehen diskoa, konpositore gisa, Sirin izenburupean. Bartzelonako jazz, flamenko, musika brasildar eta folklore argentinarreko musikariak biltzen dituen lanak bi izendapen ditu: “Ahots Jazz Album Onena” eta “Debuteko Album Onena” New Yorkeko Independent Music Awards (IMAs) sarietan (2017).

2017an “India International Guitar Festival” (Kalkuta) jaialdian parte hartzera gonbidatu zuen Debashish Bhattacharya musikariak. Esperientzia horren ondorioz, Carolak Anandi Bhattacharyaren (musikariaren alaba) lehen albumean parte hartu zuen, “Joys Abound” izenekoan, eta bertan Carola Ortizek konposatu eta interpretatutako “Flor de Pluja” kanta sartu zen. Esperientzia horrek Indiako kultura musikalarekin duen harremanaren hasiera izan zen, bere bigarren diskoa inspiratu zuena: Spirala (2018). Bartzelonako, Berlingo eta Indiako eszenetako musikariek hartu zuten parte album horretan.

2021ean argitaratu zuen osorik katalanez abestutako lehen diskoa: Pecata Beata (Segell Microscopi, 2021). Lan berri horretan, Egarense artistak, Montserrat Abelló, Mercè Rodoreda, Víctor Català, Carme Guasch eta Anna Gual idazle katalanen poema bilduma bati musika jarri zion, besteak beste, bere bertsoen bitartez, bere herriko emakumeen unibertsoa ospatzeko, eta Nuvól kultur aldizkariaren Calandria saria irabazi zuen. 

2023an Cantareras izeneko diskoa kaleratu zuen, elektronikarekin, jazzarekin eta Erdi Aroko tresnekin garaikidetasunez errebisionatutako folklore iberiarreko abestiak bildu zituena. Eliseo Parra, Xabier Diaz eta Adufeiras de Salitre eta Rosario La Tremenditaren kolaborazioa du diskoak. 

Antzerkiari dagokionez, "El Curiós Incident del Gos a Mitjanit" lanean klarinetista (2016) eta “e.v.a.” lanean abeslari nagusi (2017) hartu zuen parte, lan biak Marco Mezquidak konposatutako eta Julio Manriquek zuzendutako musikarekin.

Estatu mailan, Joan Albert Amargos, Lluís Vidal, Xabier Díaz, Refree, Marco Mezquida eta Rocío Márquez flamenko-kantariarekin lankidetzan jardun du, eta “Los Moussakis” (Balkanetako jazz eta musika tradizionala) eta Coetus (perkusio iberiarreko orkestra) taldeetan parte hartu du. Gainera, “Gràcia Territori Sonor” elkarteko artista egoiliarra izan da, Victor Nubla musikari eta idazleak gonbidatuta.

2020ko urtarrilean, Carolak bere musika Ipar Amerikan aurkeztu zuen, besteak beste, New Yorkeko “4th Mediterranean Jazz Festival” jaialdian parte hartuz. Urte bereko otsailean, Indian zehar bira luze batean parte hartu zuen “The Crossover Project” proiektua aurkeztuz Charu Hariharan abeslari eta perkusionista indiarrarekin batera.

 Diskografia 

 Bakarka 


 Kolaborazioak (hautaketa) 


 Erreferentziak 

 Kanpo estekak 

Kategoria:Bartzelonarrak
Kategoria:Kataluniako musikariak
Kategoria:Emakume musikariak
Kategoria:Jazz musikariak
Kategoria:Kataluniako musikagileak
Kategoria:Emakume musikagileak
Kategoria:Kataluniako abeslariak
Kategoria:Emakume abeslariak
Kategoria:Klarinete-jotzaileak